./data/phi0474/phi057/phi0474.phi057.perseus-lat1.xml
M. Tullius Cicero
Bruti adventu ad suas legiones in quo spem maximam video, tamen si est       bellum civile futurum (quod certe erit si Sextus in armis permanebit, quem       permansurum esse certo scio), quid nobis faciendum sit ignoro  neque enim iam       licebit quod Caesaris bello licuit neque huc neque illuc  quemcumque enim haec pars perditorum laetatum Caesaris morte       putabit (laetitiam autem apertissime tulimus omnes), hunc in hostium numero habebit;       quae res ad caedem maximam spectat  restat ut in castra Sexti       aut, si forte, Bruti nos conferamus  res odiosa et aliena       nostris aetatibus et incerto exitu belli, et nescio quo pacto tibi ego possum, mihi tu       dicere, τέκνον ἐμόν, οὔ τοι δέδοται πολεμήια ἔργα, ἀλλὰ σύ γ' ἱμερόεντα μετέρχεο ἔργα λόγοιο